港深創新及科技園

港深創新及科技園（HK-SZ Tech Park）係香港同深圳計劃合作發展嘅創新科技研發基地，選址近住兩地邊境嘅落馬洲河套，佔地87公頃，入面除咗有研究設施，重有相關嘅高等教育、文化創意等等配套設施。呢個項目會由香港科技園公司成立附屬公司專責營運。 喺落馬洲由創科園路入。 發展進程 2024年11月，特區政府發佈咗《河套深港科技創新合作區香港園區發展綱要》，講明咗香港園區嘅重點發展方向、策略同目標；目標係喺2030年令深港園區形成協同機制，到2035年就形成「全面發展格局」。 2025年3月21日，河套香港園區第一期首批三座大樓落成，生命健康科技、微電子、新能源及人工智能等支柱產業租戶陸續進駐；另外五座大樓於2027年起陸續完工。10月16日，李家超表示，特區政府已經成立咗河套香港園區跨部門審批專班，爭取今年完成第二期發展規模、產業分佈等規劃，仲要完成園區總體佈局。 攷 睇埋 香港科學園